open-index/open-wikipedia-markdown huggingface dataset:
Տասը հազարի նահատակությունը

**«Տասը հազարի նահատակությունը»**, Ալբրեխտ Դյուրերի յուղանկարներից, թվագրվում է 1508 թվականով, այժմ պահվում է Վիեննայի Արվեստի պատմության թանգարանում։  Ստորագրությունն առնված է նկարի կենտրոնում գտնվող Դյուրերի ինքնանկարից կախված կարտուշի մեջ, որտեղ գրված է. «Iste fatiebat Ano Domini 1508 Albertus Dürer Aleman»։

## Պատմություն
Նկարի պատվիրատուն Սաքսոնիայի կուրֆյուստ Ֆրեդերիկ III-ն էր, որը նկարը պատվիրել էր Վիտենբերգում գտնվող Բոլոր սրբերի եկեղեցու համար։ Ֆրեդերիկը Դյուրերի հովանավորն էր արվեստում 1496 թվականից ի վեր։ Թեմայի ընտրությունը նրանն էր, քանի որ մասունքների իր հավաքածուում կային մասունքներ տասը հազար նահատակներից։
left|220px|thumb|1496 թվականի փայտագրությունը
Այս նույն թեմայով Դյուրերը մոտ տասը  տարի առաջ փայտափորագրություն էր արել, իսկ նոր աշխատանքում անտեսեց որոշ մռայլ մանրամասներ, ինչպես օրինակ Ակակիոս եպիսկոպոսի տանջանքները, որի աչքերը գայլիկոնով փորում էին։ Այս տեսարանը նա փոխարինեց՝ աջ մասում պատկերելով խաչելություն, իսկ դրա հետևում՝ շղթայակապ եպիսկոպոսին։
260px|Հատված անտառից|thumb
Աշխատանքը շարունակաբար հիշատակվել է Դյուրերի և ֆրանկֆուրտցի Յակոբ Հելլերի նամակագրությունում։ Դյուրերն այս կտավի համար ստացել է 280 ֆլորին։

## Նկարագրություն
Նկարում  պատկերված է տասը հազար քրիստոնյա զինվորների առասպելական նահատակությունը, որը կատարել է պարսից արքա Շապուհ I-ը հռոմեացի կայսր Հադրիանոսի կամ Անտոնիոս Պիոսի կամ, այլ աղբյուրների համաձայն, Դիոկղետիանոսի հրամանով։

Դյուրերը բազմաթիվ տարբեր նահատակություններ է պատկերել բացատներ և ժայռոտ տեղանքներ ունեցող անտառներում։  Առաջին պլանում խաչելություններ են,  գլխատումներ, մրճահարություններ։ Աջում ձիավարող պարսից արքան պատկերված է օսմանյան սուլթանի կերպարով։ Դահիճները նույնպես վառ օսմանական հանդերձներով են։ Հետին պլանում ժայռերի միջով քայլող բանտարկյալներ են, որոնց այդտեղից նետում են ապառաժների և մացառների վրա, կան նաև բրերով ծեծելու և քարկոծման տեսարաններ։ 
Մարդաշատ տեսարանի կենտրոնում սևահանդերձ երկու կերպարներ են, որոնք հանդարտ քայլում են՝ ակնհայտորեն անտեղյակ շրջակա սարսափներին։ Նրանցից մեկը Դյուրերն է (ձեռքում բռնած իր ստորագրությունը), մյուսը՝ նրա ընկեր, հումանիստ, բանաստեղծ Կոնրադ Ցելտիսը։

## Ծանոթագրություններ

## Աղբյուրներ
*

## Արտաքին հղումներ
* Page at the museum's website 

Կատեգորիա:1508 նկարներ
Կատեգորիա:Ալբրեխտ Դյուրերի նկարներ
Կատեգորիա:Արարատ
Կատեգորիա:Ինքնադիմանկարներ
Կատեգորիա:Նկարներ մահվան մասին
Կատեգորիա:Վիեննայի արվեստի պատմության թանգարանի նկարներ
Կատեգորիա:Քրիստոնեական արվեստը մահվան մասին
Կինը կշեռքով

**Կինը կշեռքով** (), Յան Վերմեերի յուղանկարներից է` նկարված 1662-1663 թվականներին։ Սկզբնական շրջանում նկարը անվանվում էր  «Ոսկի կշռող կինը», սակայն հետագայում պարզվեց, որ կնոջ ձեռքի կշեռքը դատարկ է։ Նկարում կինը խորհրդանշում է սրբությունը։ Նկարը գտնվում է Վաշինգտոնի Արվեստի պետական պատկերասրահում։

## Պատմություն
Կտավը պատկերում է երիտասարդ մի կնոջ՝ ձեռքին կշեռք։ Հնարավոր է որ կինը Վերմեերի կինն է։ Կշեռքը գտնվում է նկարի ուղիղ կենտրոնում։ Կնոջ դիմաց գտնվող սեղանին կան տարբեր զարդեր՝ քարեր, ոսկու իրեր։ Սեղանին կա նաև կապտավուն մի կտոր։ Կնոջ ետևում գտնվող պատին կախված է «Վերջին Դատաստանի» նկարը՝ Հիսուսը բարձրացված ձեռքերով։

Նկարված 1662-1663 թվականներին Վերմեերի այս աշխատանքը անվանվում էր «Ոսկի կշռող կինը», սակայն մանրադիտակով ուսումնասիրություններից հետո պարզվեց, որ կշեռքը դատարկ է։ Կտավը 1696 թվականին այլ նկարների հետ վաճառվել է Յակոբ Դիսսիուսին 155 գուլդեն գնով։ Ուսումնասիրությունները ցույց են տվել, որ կտավը բոլոր կողմերից մոտ 5 սմ-ով մեծացվել է նկարի ավարտելուց բավականին ուշ։

### Օգտագործված գույները
Սեղանի վրայի շորի կապույտը ուլտրամարին է, իսկ ձախ կողմում կախված վարագույրը՝ հնդկական դեղին։

## Ծանոթագրություններ

## Արտաքին հղումներ
* Johannes Vermeer, ''Woman Holding a Balance'' , explore this painting, National Gallery Washington
* Johannes Vermeer, ''Woman Holding a Balance'', Colourlex
* Janson, J., Johannes Vermeer, ''Woman Holding a Balance'', Essential Vermeer, website.

Կատեգորիա:1662 նկարներ
Կատեգորիա:1663 նկարներ
Կատեգորիա:Յան Վերմեերի նկարներ
Կատեգորիա:Վաշինգտոնի Արվեստի ազգային պատկերասրահի նկարներ
Կատեգորիա:Նիդերլանդների արվեստ
Կատեգորիա:Կանանց դիմապատկերներ
Ֆերդինանդ Շևալ

**Ժոզեֆ Ֆերդինանդ Շևալ** (,  հայտնի է նաև՝ *փոստատար Շեվալ*  անվամբ), նաև արվեստի ամենատպավորիչ հուշարձանի ստեղծողը՝ *Փոստատար Շևալի իդեալական պալատը:*
250px|մինի|Լռության գերեզման

## Կենսագրություն և ստեղծագործություներ
13 տարեկանից հացթուխի օգնական է աշխատել, իսկ 1867 թվականից գյուղի փոստատարի պաշտոն է ստացել։ Փոստը բաժանելուց նա օրական 25 կիլոմետր ճանապարհ էր անցնում, և ճանապարհից վերցնում էր ոչ սովորական ձև ունեցող քարեր և ձեռնասայլի մեջ էր դնում։ 33 տարվա ընթացքում, դրանցով,  աշխատանքից ազատ ժամանակ, միայնակ, գիշեր և ցերեկ, չնայելով եղանակին, ամեն պատահած գործիքների օգնությամբ նա ստեղծեց իր երազանքը՝ բոլոր երևակայությունների գերազանցող պալատ։ Վերջացնելով այդ աշխատանքը մուտքի վերևում գրեց՝ «Plus opiniâtre que moi se mettre à l'oeuvre» («Թող որ հիմա այս աշխատանքով զբաղվի ավելի համառը, քան ես»)։ Տեղի իշխանությունները մերժեց իր խնդրանքը՝ իր մահից հետո իրեն այդտեղ թաղել։ Նա 8 տարվա ընթացքում այն վերափոխեց *Լռության և անսահման խաղաղության սրբավայրի*։ 
Գյուղի փոստատարի պալատը, շնորհիվ սյուրռեալիստների, ամբողջ աշխարհին հայտնի է ինչպես Փոստատար Շևալի իդեալական պալատը։
## Համբավ և ճանաչում
450px|մինի|Իդեալական պալատի ընդհանուր տեսքը
XX դարի 30-ական թվականներին մեծ աջակցություն ստացավ Պաբլո Պիկասոյից և Անդրե Բրետոնից։
1969 թվականին *Իդեալական պալատը*, իսկ 1975-ին *Սրբավայրը*, պաշտոնապես ճանաչվեց Շառլ դը Գոլի կառավարության պատմության և մշակույթի հուշարձան։ Հասարակ փոստատարի ստեղծագործության վրա մեծ հետք են թողել քանդակագործներ Ռոբեր Տատերը և Նիկի դը Սեն-ֆալլը։
## Դերը մշակույթում
Շևալին է նվիրված Քրիս Մարկերի «Le Facteur sonne toujours cheval» (1992) ֆիլմը։ Նաև նրա պատվին է նկարահանված «Փոստատար Շևալի իդեալական պալատը» ֆիլմը (2008):
## Գրականություն
*Jouve J.P. e.a.  Le palais idéal du facteur Cheval: quand le songe devient la réalité. Paris: Éditions du Moniteur, 1981
## Արտաքին հղումներ
*Իդեալական պալատի պաշտոնական կայքը
*Ֆերդինան Շեվալի պալատի պատմությունը 

## Ծանոթագրություններ

Կատեգորիա:Ֆրանսիացի ճարտարապետներ
Կատեգորիա:Ֆրանսիացի քանդակագործներ
Կատեգորիա:Ֆրանսիացի արվեստագետներ
Կատեգորիա:20-րդ դարի ֆրանսիացի ճարտարապետներ
Կատեգորիա:19-րդ դարի ֆրանսիացի արվեստագետներ
Օլիմպիական մարզադաշտ (Մյունխեն)

**Օլիմպիական մարզադաշտ**, կամ **«Օլիմպիաշտադիոն»** (), բազմաֆունկցիոնալ մարզադաշտ Գերմանիայի Մյունխեն քաղաքում։ Գտնվում է Օլիմպիական այգու կենտրոնում, քաղաքի հյուսիսային մասում։ Ամբիոնը և այգու մի մասը ծածկված է ճարտարապետ Ֆրայ Օտտոյի կողմից նախագծված հսկակայական կախովի ծածկով։

1972 թվականին այն Ամառային Օլիմպիական խաղեր 1972 գլխավոր խաղասպարեզն էր։ Այնտեղ է անցկացվել 1974 թվականի ֆուտբոլի աշխարհի առաջնության եզրափակիչ փուլը, որի ժամանակ Գերմանիայի հավաքականը 2:1 հաշվով հաղթեց Նիդերլանդների հավաքականին,  և 1988 թվականի Եվրոպայի չեմպիոնատի եզրափակիչ փուլում Նիդերլանդների հավաքականը 2:0 հաշվով հաղթել է ԽՍՀՄ ֆուտբոլային հավաքականին։

Մարզադաշտում երեք անգամ անցկավել է Չեմպիոնների լիգան՝ 1979, 1993 և 1997 թվականներին։

1972 թվականից մինչ 2005 թվականները այն համարվում էր «Բավարիա» և «Մյունխեն 1860»։ 2005 թվականից նրանք խաղում են «Ալյանց Արենա» մարզադաշտում։

## Պատմություն
[left|200px|thumb|Գերմանիայի հավաքականի ֆուտբոլիստներ Վոլֆրանգ Օվերատը (ձախից) և [Գերդ Մյուլլերը նշում են  1974 թվականի աշխարհի չեմպիոնատի եզրափակիչ փուլում իրենց տարած հաղթանակը:]]
Մարզադաշտը կառուցվել է 1968 թվականից 1972 թվականները Մյունխենում, Ամառային Օլիմպիական խաղերի շրջանակներում և դարձավ խաղերի գլխավոր խաղասպարեզը։

Օլիմպիական խաղերից հետո այն սկսեցին օգտագործել «Բավարիա» և «Մյունխեն 1860» ֆուտբոլային ակումբները՝ իրենց տնային խաղերի համար։ Նրանք մարզադաշտը օգտագործել են մինչև 2005 թվականը, երբ 2006 թվականի աշխարհի առաջնության համար կառուցեցին «Ալյանց Արենա» մարզադաշտը։

1974 թվականին այնտեղ են անցկացվել ֆուտբոլի աշխարհի առաջնությունը, ներառյալ եզրափակիչը, որտեղ Գերմանիայի հավաքականը Նիդերլանդներին (2:1) և պատմության մեջ երկրորդ անգամ դարձան չեմպիոն։

Նար այնտեղ են անցկացվել ամենավարկանիշային թիմային մրցությունը՝ 1979, 1993 և 1997 թվականներին։

Ներկայումս այն օգտագործվում է թեթևատլետիկական մրցույթների անցկացման համար։

## Կառուցվածք և դիզայն
Մարզադաշտի նախագծով զբաղվել են գերմանացի ճարտարապետներ Գյունտեր Բենիշը և Ֆրայ Օտտոն, այն իր ժամանակներում համարվում է հեղափոխական։ Կառուցման ժամանակ օգտագործվել են ակրիլային ապակիներ և երկաթե ճոպաններ։ Լայն և թափանցիկ գմբեթը պետք է խորհրդանշեր նոր, դեմոկրատիական և լավատես Գերմանիան։ Դա իր արտացոլումը գտել է Օլիմպիական խաղերի պաշտոնական նշանաբանում՝ «Երջանիկ խաղեր»։

## Տրանսպորտ
Մարզադաշտի մոտով անցնում է U3 մետրոն։ Բացի այդ մարզադաշտից մոտով անցնում է Մյունխենի միջին օղակը ():

## Մարզադաշտի համայնապատկեր



## Ծանոթագրություններ

## Արտաքին հղումներ
* Պաշտոնական կայք 
* Օլիմպիական այգու պանարոման
* Մարզադաշտի պատկերը արբանյակից

Կատեգորիա:Մարզադաշտեր Գերմանիայում
Կատեգորիա:Ֆուտբոլային մարզադաշտեր
Կատեգորիա:Ֆուտբոլի աշխարհի առաջնությունն ընդունած մարզադաշտեր
Օրգանիզմների միջև հարաբերությունների տեսակներ

[մինի|աջից|275px|Փոխհարաբերության մեջ գտնվող [աֆրիկյան գոմեշ և թռչուններ]]
**Կենսաբանական փոխհարաբերություններ**, տեսակի ներսում և տեսակից դուրս կենդանի օրգանիզմների միջև հարաբերությունների ձևերի և տեսակների ամբողջությունը։

Կենսաբանորեն առանձնացվում են կենդանի օրգանիզմների և վիրուսների միջև փոխհարաբերությունների հետևյալ տեսակները՝

* `+` **Դրական**, երբ փոխհարաբերությունների մեջ գտնվող տեսակներից մեկը ստանում է օգուտ՝ մյուս տեսակի հաշվին։
* `−` **Բացասական**, երբ փոխհարաբերությունների մեջ գտնվող տեսակներից մեկը ստանում է վնաս՝ մյուս տեսակի հաշվին։
* `0` **Չեզոք**, երբ փոխհարաբերությունների մեջ գտնվող տեսակներից ոչ մեկ օգուտ կամ վնաս չի ստանում՝ մնալով սկզբնական կարգավիճակում։

Երկու օրգանիզմների միջև փոխհարաբերությունների փոխօգտակար, փոխշահավետ հարաբերությունը կոչվում է սիմբիոզ կամ համակեցություն (++):

## Սիմբիոզ
[մինի|275px|աջից|Լինելով մուտուալիստական կապի մեջ, ծաղրածու ձուկը սնվում է փոքր [անողնաշարավորներով, որոնք կարող են վնասել ծովային անեմոնին, իսկ ծաղրածու ձկան արտաթորանքը սնունդ է ծովային անեմոնի համար։ Դրա հետ միասին, ծաղրածու ձուկը գիշատիչներից պատսպարվում և պաշտպանվում է ծովային անեմոնի դաղող բջիջների միջոցով, որոնց նկատմամբ ինքն ունի իմունիտետ:]]
[275px|մինի|աջից|Գիշատիչ [գայլերը կճղակավորի դիակի մնացորդների մոտ: Գիշատիչ և լեշակեր կենդանիներին բնորոշ է որսորդական բարդ վարք։ Գոյություն ունեն գիշատիչ օրգանիզմների մի մեծ խումբ, որոնք սննդառություն կատարելու համար որոնում են իրենցից ավելի թույլ կենդանի օրգանիզմներ։]]
Լինում է երկու տեսակի՝ *ֆակուլտատիվ (կամընտրական)* և *պարտավորված*

## Գիշատչություն

## Չեզոքություն

## Հակաբիոզ

## Տես նաև
* Սիմբիոզ
* Գոյության կռիվ
* Բնական ընտրություն

## Ծանոթագրություններ

Կատեգորիա:Օրգանիզմների փոխհարաբերությունների տեսակներ
Բարբա-Նիկոլ Կլիկո-Պոնսարդեն

**Բարբա-Նիկոլ Կլիկո-Պոնսարդեն** (նաև **Մադամ Կլիկո**, , ), ֆրանսիացի գործարար, որն այրիանալով 27 տարեկանում, ընդունեց ամուսնու գինու բիզնեսը՝ շամպայն գինիներ արտադրող ընկերության ղեկը։ Նրան էր պատկանում «Կլիկոյի այրին» բրենդը, որը գոյություն ունի մինչ այժմ։

## Կենսագրություն
Ծնվել է 1777 թվականի դեկտեմբերի 16-ին Ֆրանսիայի Ռեյմս քաղաքում։ Հայրը՝ Պոնսե Ժան Նիկոլաս Ֆիլիպե Պոնսարդինը, տեքստիլի հարուստ գործարանատեր և քաղաքական գործիչ էր Ֆրանսիայում, մայրը՝ Ժեան Ժոզեֆին Մարի Կլեմենտին Լետերտրե Հյուարտն էր։

21 տարեկանում ամուսնանում է գործարար Ֆրանսուա Կլիկոյի հետ, որը 6 տարի անց՝ 1805 թվականին մահանում է՝ կնոջը թողնելով բանկային գործունեության, բրդի առևտրի և շամպայնի արտադրության հետ կապված գործերի ղեկավարումը։ Մադամ Կլիկոն, ում այդպես էին անվանում, կենտրոնացավ գինեգործության վրա․ ընկերությունն սկսեց կոչվել «Կլիկոյի այրին»։ Նրա ղեկավարությամբ գինեգործները մշակեցին ռեմյուաժի գործընթացը, որը թույլ տվեց լուծել գինու մեջ նստվածքի խնդիրը՝ չկորցնելով ածխաթթու գազը։ Սկզբնական շրջանում ընկերությունը փորձում էր այս մեթոդը գաղտնի պահել, սակայն 1820-ական թվականների վերջին գաղտնիքը բացահայտվեց և այլ գինոգերծական ընկերություններ ևս սկեցին կիրառել ռեմյուաժը։

Բարբա Նիկոլ Կլիկո Պոնսարդենն այլևս չամուսնացավ, ապրում էր Բորսո քաղաքի ամրոցում, որտեղ էլ մահացավ 1866 թվականի հուլիսի 29-ին։ Ամրոցը ժառանգեց նրա ծոռնուհին՝ հերցոգուհի Աննա դը Յուզեսը։

Նապոլեոնի պարտությունից հետո ռուսական զորքերը գրավեցին Շամպայն ֆրանսիական նահանգը։ Շրջափակման ժամանակաշրջանում շամպայնը բռնագրավեցին։ Երբ սեփականազրկման արդյունքում «Կլիկոյի այրու» գինիների մառանները դատարկվեցին, նա հայտարարեց․ «Այսօր նրանք խմում են։ Վաղը կվճարեն»։ Նրա խոսքերը մարգարեական էին, քանի որ հաջորդ 100 տարիներին՝ ընդհուպ մինչև 1917 թվականը, Ռուսական կայսրությունը պատվերի ծավալով դարձավ շամպայնի երկրորդ սպառողն աշխարհում։

## Ծանոթագրություններ

## Արտաքին հղումներ
* The Widow Who Created the Champagne Industry 
* Вдова Клико
* Шампанское Veuve Clicquot
* Первая бизнес-мадам. Вдова Клико: человек шампанского!

Կատեգորիա:Ռեյմս քաղաքում ծնվածներ
Կատեգորիա:Բուրսո քաղաքում մահացածներ
Կատեգորիա:Ֆրանսիացի գործարարներ
Կատեգորիա:Ռեյմս քաղաքում թաղվածներ
Քեմալ Քըլըչդարօղլու

**Քեմալ Քըլըչդարօղլու** (, ), թուրք քաղաքական գործիչ, 2010 թվականի մայիսից Ազգային հանրապետական կուսակցության առաջնորդը։ Թուրքիայի Ազգային մեծ ժողովի առաջնորդ։

## Կենսագրություն
Քեմալ Քըլըչդարօղլուն ծնվել է 1948 թվականի Թունջելիի մարզի Նազըմիյե գյուղական համայնքում։ 1971 թվականին ավարտել է Գազի համալսարանը։ Այնուհետև վերապատրաստվել է Ֆրանսիայում։ 1983 թվականին ստացել է նշանակում Եկամուտների կառավարման վարչությունում, որտեղ աշխատել է բաժնի ղեկավարից մինչև գլխավոր տնօրենի տեղակալ։

1991 թվականին նշանակվել է ՓՄՁ-ների ֆոնդի գլխավոր տնօրեն։ 1992 թվականին նշանակում է ստացել Թուրքիայի սոցիալական ապահովագրության ֆոնդում, այնուհետ աշխատել է նաև Թուրքիայի աշխատանքի և սոցիալական պաշտպանության նախարարի օգնական։ 1994 թվականին «Ekonomik Trend» ամսագիրը նրան ճանաչել է «տարվա պետական աշխատող»։ 1999 թվականին անցել է թոշակի։

Ղեկավարել է ստվերային տնտեսության դեմ պայքարի խորհուրդը։ Դասավանդել է Հաջջեթեփեյի համալսարանում, զբաղեցրել է «Türkiye İş Bankası»-ի ղեկավար խորհրդի անդամի պաշտոնը։

Թուրքիայի Ազգային մեծ ժողովի 22-րդ գումարման ընտրությունների ժամանակ ընտրվել է խորհրդարանի անդամ Ստամբուլից։ Զբաղեցնելով Ազգային հանրապետական կուսակցությունում կենտրոնական նշանակության պաշտոն վերընտրվել է պատգամավոր 2007 թվականին։

2009 թվականին պայքարել է Ստամբուլի քաղաքապետի պաշտոնի համար՝ հավաքելով ձայների 36,8 %-ը։

Դենիզ Բայկալի հրաժարականից հետո ընտրվել է ԺՀԿ-ի առաջնորդ։ Նրա օգտին քվեարկել են 1250 պատվիրակներից 1246-ը, ինչ ռեկորդային էր ԺՀԿ-ի պատմության մեջ։

## Ծանոթագրություններ

Կատեգորիա:Թուրք տնտեսագետներ
Կատեգորիա:Թուրքիայի 22-րդ գումարման մեջլիսի պատգամավորներ
Կատեգորիա:Թուրքիայի 23-րդ գումարման մեջլիսի պատգամավորներ
Կատեգորիա:Թուրքիայի 24-րդ գումարման մեջլիսի պատգամավորներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքիայի ընդդիմության առաջնորդներ
Կատեգորիա:Թուրքիայի քաղաքական գործիչներ
Կատեգորիա:Թուրքիայի քաղաքական կուսակցությունների առաջնորդներ
Կատեգորիա:Ստամբուլի պատգամավորներ
Վինիգար բլրի հողմաղաց

**Վինիգար բլրի հողմաղաց**  (), աշտարակային հողմաղաց Իռլանդիայի Ուեքսֆորդ կոմսությանի Էնիսքորթի քաղաքի Վինիգար բլրի վրա։

## Պատմություն
Վինիգար բլրի հողմաղացը թվագրվում է 1600-1798 թվականների միջև։ Բլրի վրա միայնակ կանգնած փոքրածավալ շրջանաձև, մեկ հարթակով  հողմաղաց է եղել։ Այն նստած էր աղյուսով շարված և քարով երեսպատված քարե կառույցի վրա։

1798 թվականի ապստամբության ժամանակ հողմաղացը ապստամբների հրամանատարական կենտրոնն է եղել։ Նրանք հողմաղացի վրա իրենց դրոշն են բարձրացրել։ Երբ ապստամբությունը ճնշվել է, գեներալ Ջերայդ Լեյքը ()  1798 թվականի հուլիսի 21-ին ապստամբների դրոշը փոխարինել է անգլիական արքայական դրոշով։

## Ներկա վիճակ
Մինչև 1840 թվականը ավերակ է եղել, ամենայն հավանականությամբ չի օգտագործվել 1798 թվականի ապստամբության ճնշվելուց հետո։ Հողմաղացը այժմ Իռլանդիայի ազգային հուշարձան է (համար 392), և 1700 կառույցներից մեկն է, որոնց իռլանդական կառավարությունը 2011 թվականին դիտարկել է այս կարգավիճակից զրկելու ենթակա։

Երբ 1960-ական թվականների հողմաղացը անմխիթար վիճակում է հայտնվել, բողոքի ծանուցում են փակցրել նրա պատին՝

Հողմաղացը, որպես 1798 թվականի ճակատամարտի մի էպիզոդ, ավելի մեծ՝ Ազգային 1798 թվականի ապստամբության կենտրոնի տարածքի մեջ է մտնում,։

## Ծանոթագրություններ
250px|մինի|Ռազմական ճամբարը Վինեգար բլրի հողմաղացի մոտ

Կատեգորիա:Իռլանդիայի հուշարձաններ
Մեդինա Սիդոնիայի ամրոց

**Կաստիլո-դե-Մեդինա-Սիդոնիա** (),  գտնվում է հին քաղաքում` բարձունքում` Սերո-դել-Կաստիլոյում` Կադիս քաղաքում` Մեդինա-Սիդոնիայում։

## Կառուցվածք
Տեղում անցկացված հնագիտական հետազոտությունները վկայում են  ժամանակին ամրոցի գոյության մասին։
Ռազմական կառույցի մնացորդները պահպանվել են և զբաղեցնում են բլրի բարձունքի մեծ մասը։ 
Առաջնային պատի երկարությունը 60 մետր է,որը ամրացված է վեց ուղղանկյուն աշտարակներով և երկու խոշոր քառանկյուն պաշտպանական կառույցներով, որոնք ձգվում են դեպի հարավ։ Արաբական բերդի մնացորդները ցեխով շարված մի քանի պատերի մասերից  են կազմված։  Հողով իրար միացված են մանր խիճեր, կերամիկայի մասեր։  16-20-րդ դարերում ամրոցից և շինություններից հեռացվել են քարերը` քաղաքում նոր շենքեր կառուցելու համար, որոնցից է, օրինակ, Սուրբ Մարիայի եկեղեցին Մեդինայում։

## Պատկերասրահ

CastilloMedinaSidonia 001.JPG
CastilloMedinaSidonia 002.JPG


## Ծանոթագրություններ

## Գրականություն
* Celtiberia.net - Restos del Bronce en Medina Sidonia

## Արտաքին հղումներ

* Halladas monedas de plata de la época hispanomusulmana en el Cerro del Castillo de Medina Sidonia
* Hallan unas monedas en las excavaciones del Cerro del Castillo de Medina Sidonia que podrían ser del S.XVII
*Diario de excavación del Castillo de Medina Sidonia

Կատեգորիա:Իսպանիայի ամրոցներ
Solaroad

250px|աջից
**Solaroad** (արտասանվում է *Սոլառոուդ* և թարգմանվում է որպես «Արևային ճանապարհ»), հեծանվային ճանապարհ Կրոմենի քաղաքում (Զանստադ, Հյուսիսային Հոլանդիա, Նիդերլանդներ)։ Աշխարհում առաջին նմանատիպ սարքավորումը՝ ստեղծված արևային մարտկոցներից։

## Նկարագրություն
Նման օբյեկտ ստեղծելու հիմք ծառայեց այն միտքը, որ արևային մարտկոցները՝ ստեղծված ճանապարհի տեսքով, կունենան ավելի մեծ մակերես, քան նմանատիպ մարտկոցները, որ տեղադրված են տների տանիքներին, բացի այդ՝ լանդշտաֆտի վրա տեսողական ազդեցությունը գործնականում անտեսանելի կլինի։ Օրինակ, Նիդերլանդների ճանապարհների մակերեսը երկու անգամ մեծ է, քան երկրի ողջ տների տանիքների մակերեսը։ Այդ ճանապարհի երկարությունը կազմում է 72 մետր։ Էլեկտրաէներգիան, որը ստացվում է նրա միջոցով, կարող է օգտագործվել փողոցային լուսավորության, էլեկտոմեքենաների լիցքավորման և այլ կարիքերը հոգալու համար։ Ճանապարհի մակերևույթը 2,5-ը 3,5 մետրի վրա հավաքական վահանակներ են՝ մեկ սանտիմետր հաստությամբ, որ պատրաստված են տաքացված ապակուց, որոնց ներքևում գտնվում են հենց արևային մարտկոցները։ Ճանապարհը կարող է տանել 12 տոննա զանգված ունեցող բեռնատար։ Անմիջականորեն «արևային» հեծանվաուղու կողքին գտնվում է սովորականը՝ ստեղծված տարբեր տեսակի մակերեսների թեստավորման համար։

Ճանապարհները ստեղծելու աշխատանքները կատարել են Գիտական հետազոտությունների նիդերլանդական կազմակերպությունը (Nederlandse Organisatie voor toegepast-natuurwetenschappelijk onderzoek), Royal Imtech N.V.-ը և Ooms Civiel-ը։ Շինարարության գումարները՝ 1.5 միլիոն եվրո գումարի չափով հատկացրել է Հյուսիսային Հոլանդիա պրովինցիան և դարձել է օբյեկտի սեփականատերը։ Նախագծի վերջնական արժեքը կազմել է 3.5 միլիոն եվրո, չբավարարող գումարը ավելացրել են վերը նշված կազմակերպությունները և երկրի կառավարությունըД:

## Տես նաև
* ''SolarCity

## Ծանոթագրություններ

## Արտաքին հղումներ
* Նախագծի պաշտոնական կայք 

Կատեգորիա:Արեգակնային էներգիա
Կատեգորիա:Տեխնոլոգիա
Կատեգորիա:Զարգացող տեխնոլոգիաներ
Ռոբերտ Էջանանցի

**Ռոբերտ Էջանանցի** (Ռոբերտ Քրիստափորի Գրիգորյան, ), հայ մանկավարժ, հետազոտող, հայրենագետ։

## Կենսագրություն
Ռոբերտ Գրիգորյանը ծնվել է 1946 թվականի հոկտեմբերի 25-ին, Կապանի շրջանի Առաջաձոր գյուղում, գյուղական ուսուցիչներ Քրիստափոր Գրիգորյանի և Ծովիկ Սարգսյանի ընտանիքում։ Սկզբնական կրթությունը ստացել է Առաջաձորի յոթնամյա դպրոցում, այնուհետև ավարտել է Շրվենանցի միջնակարգ դպրոցը, ՀԽՍՀ լուսմինի մանկավարժական դասարանը, Կիրովականի մանկավարժական ինստիտուտի հեռակա բաժնի ֆիզմաթ ֆակուլտետը։ 1964 թվականին Կապանի ժողկրթության բաժնի կողմից գործուղվել է Լեռնաձորի ութամյա դպրոց, որպես մաթեմատիկայի ուսուցիչ։ Սյունիքի մարզում եղել է միակ ուսուցիչը, ով գործուղումով գյուղ է մեկնել, հիմնավորվել և 51 տարի անընդմեջ աշխատել նույն դպրոցում։
1976 թվականին նշանակվել է դպրոցի ուսմասվար, 1984 թվականից՝ տնօրեն։
1977 թվականին նրա աշխատանքի փորձն ուսումնասիրել է լուսմինի կոլեգիան, հրատարակել առանձին գրքույկով և կարճամետրաժ ֆիլմով։
Մասնակցել է հանրապետական, համամիութենական ուսուցչական, ջոկատավարների համագումարների որպես պատգամավոր, որտեղ հանդես է եկել ելույթներով։ Ընտրվել է ԽՍՀՄ մանկավարժական ընկերությունների համամիութենական խորհրդի անդամ։ Մեկ ուսումնական տարի Լեռնաձորում ղեկավարել է ԽՍՀՄ ՄԳԱ գիտահետազոտական ինստիտուտի մաթեմատիկայի ուսուցման փորձնական դասարանը։

Հրապարակել է լրագրային և ամսագրային 600-ից ավելի տարաբնույթ հոդվածներ։ Հայ մաթեմատիկական-պատմական նյութեր է հրապարակել խորհրդային և գերմանական ամսագրերում։ Խմբագրել է յոթ գրքույկ։

## Պարգևներ
* ԳԴՀԻ «Գաուս-200» հուշամեդալ
* «Մովսես Խորենացի» մեդալ
* «Ակսել Բակունց» մեդալ
* Արժանացել է ՀՀ ԿԳՆ Ոսկե հուշամեդալի, սակայն հրաժարվել է։

## Ծանոթագրություններ

## Արտաքին հղումներ
* Դիմագիծ, Ռոբերտ Էջանանցի

Կատեգորիա:Հայ մանկավարժներ
Կատեգորիա:Մովսես Խորենացու մեդալակիրներ
Կատեգորիա:Առաջաձոր գյուղում ծնվածներ
Կատեգորիա:Վանաձորի պետական համալսարանի շրջանավարտներ
Կատեգորիա:Ստեղծագործական կեղծանուններ
Ալեքսանդր Նևզորով

**Ալեքսանդր Գլեբի Նևզորով** (, ), խորհրդային և ռուսաստանյան լրագրող, հաղորդավար, հրապարակախոս, վավերագրական ֆիլմերի ռեժիսոր, սցենարիստ և պրոդյուսեր, ինչպես նաև քաղաքական գործիչ, Ռուսաստանի Պետական Դումայի չորրորդ գումարման (1993-2007) պատգամավոր, ձիագետ, «Nevzorov Haute École» դպրոցի հիմնադիր, Ռուսաստանի առաջին ալիքի գլխավոր տնօրենի խորհրդական (2016 թվականի մայիսից)։

## Կենսագրություն
Ծնվել է 1958 թվականի օգոստոսի 3-ին Լենինգրադում։ Դաստիարակվել է տատիկի և մոր կողմից։ Մայրական պապը՝ Գեորգի Վլադիմիր Նևզորովը ԽՍԽՀՄ պետական անվտանգության նախարարության գեներալ էր, ով 1946-1955 թվականներին գլխավորում էր Լիտվայի ԽՍՄ տարածքում գործող բանդիտական խմբերի դեմ պայքարի միջոցառումները։ Մայրը՝ Գալինա Գեորգիի Նևզորովան (1936-2001), «Սմենա» թերթի լրագրող էր։ Նևզորովի հայրը անհայտ է և անձամբ Նևզորովը իրեն կյանքում չի տեսել։

Իր «Աթեիզմի դասերը» շարքի երրորդ թողարկման մեջ Նևզորովը պատմել է, որ մանկական ժամանակ երբեմն նա ներկա է գտնվել իր պապիկի՝ ԽՍՀՄ ՊԱՆ գեներալ Գեորգի Նևզորովի հետ գաղտնի բնակարաններում, որտեղ, ըստ Նևզորովի, որպես լրտու հոգևորականներ էին գալիս իրենց ծխականների մասին տեղեկություն հաղորդելու։

1975 թվականին ավարտել է ֆրանսերենի խորացված ուսուցմամբ դպրոցը։

1983 թվականից աշխատել է Լենինգրադի հեռուստատեսությունում, եղել է կասկադյոր։ Հայտնի է դարձել 1980-ականների վերջին որպես հեռուստատեսության լրագրող, «600 վայրկյան» ծրագրի հեղինակ և հաղորդավար.։ Առաջին անգամ այդ դերում Նևզորովը հանդես է ունեցել Լենինգրադի հեռուստատեսության եթերում՝ Եվգենի Դոդոլևի «Հայացք» («Վզգլյադ») ծրագրի ժամանակ.։

## Քննադատություն
Ա. Նևզորովի «Մարդու անհատականության և ինտելեկտի ծագումը» գիրքը (2012 թ.) քննադատական վերլուծության է ենթարկվել «Антропогенез.ру» պորտալի մասնագետների կողմից։

## Ծանոթագրություններ

## Արտաքին հղումներ
* Ալեքսանդր Նևզորովի պաշտոնական կայքը
* 

Կատեգորիա:Ռուս լրագրողներ
Կատեգորիա:Ռուս լրահաղորդներ
Կատեգորիա:Ռուս քաղաքագետներ
Կատեգորիա:Սյունակագիրներ
Կատեգորիա:Ռուսաստանի Դաշնության Պետական դումայի 1-ին գումարման պատգամավորներ
Կատեգորիա:Ռուսաստանի Դաշնության Պետական դումայի 2-րդ գումարման պատգամավորներ
Կատեգորիա:Ռուսաստանի Դաշնության Պետական դումայի 3-րդ գումարման պատգամավորներ
Կատեգորիա:Ռուսաստանի Դաշնության Պետական դումայի 4-րդ գումարման պատգամավորներ
Կատեգորիա:Ռուսաստանի Դաշնության Պետական դումայի պատգամավորներ միամանդատ շրջաններից
Կատեգորիա:Ձիաբույծեր
Կատեգորիա:Ռուս աթեիստներ
Կատեգորիա:Աթեիզմ
Կատեգորիա:Ռուս գրողներ
Կատեգորիա:Խորհրդային լրագրողներ
Կատեգորիա:Ռուս քաղաքական գործիչներ
Կատեգորիա:Ռուս սցենարիստներ
Կատեգորիա:Ռուս կինոռեժիսորներ
Կատեգորիա:Հեռուստահաղորդավարներ
Կատեգորիա:Ռուս հրապարակախոսներ
Կատեգորիա:Ռուս պրոդյուսերներ
Կատեգորիա:Կրոնների քննադատներ
Կատեգորիա:Ռուս հաղորդավարներ
Կատեգորիա:Ռուս ռեժիսորներ
Կատեգորիա:Ռուսաստանի պետական դումայի անդամներ
Կատեգորիա:Հեռուստալրագրողներ
Կատեգորիա:Ռազմական թղթակիցներ
Մարտական գործողություններ

**Մարտական գործողությունները** ուժերի և միջոցների կազմակերպված կիրառումն է զորամասերի, միավորումների և զինված ուժերի տեսակների զորամիավորումների (ուժերի), առանձին զորատեսակների, հատուկ զորքերի և ծառայությունների առջև դրված խնդիրները լուծելու համար, այսինքն՝ պատերազմի վարումը օպերատիվ, օպերատիվ-մարտավարական և մարտավարական մակարդակներով։
 
Պատերազմի վարումը ավելի բարձր՝ ռազմավարական կազմակերպման մակարդակով կոչվում է մարտական գործողություն։ Այսպիսով, մարտական գործողությունները մտնում են ռազմական գործողությունների մեջ որպես բաղկացուցիչ մաս։ Օրինակ, երբ ռազմաճակատը (ռազմաճակատների խումբը) ռազմական գործողություններ է իրականացնում մարտավարական, հարձակողական գործողության տեսքով (կամ գործողությունների միջև), բանակի և կորպուսի ռազմաճակատի կազմի մեջ մտնող մասերը մարտական գործողություններ են իրականացնում հարձակումների, ռեյդերի և այլ գործողությունների տեսքով։

Մարտական գործողությունների տարատեսակներն են համարվում հակաօդային պաշտպանության (ՀՕՊ) զորքերի, ռազմաօդային ուժերի, ռազմածովային նավատորմի և այլ մարտական գործողությունները։

## Կազմ
Հիմնական տեսակներն են՝
* հարձակում
* պաշտպանություն

Օժանդակ տեսակներն են՝
* հանդիպական մարտ,
* խրամատային մարտ
* մարտավարական վերախմբավորում և այլն։

Դրանցից յուրաքանչյուրն իրարից տարբերվում են ըստ տեղանքի և տարվա եղանակի՝
* մարտական գործողություններ լեռներում,
* մարտական գործողություններ անապատում,
* մարտական գործողություններ քաղաքում,
* մարտական գործողություններ ձմռանը,
* և այլն։

## Բնորոշում

Ժամանակակից փուլում մարտական գործողությունները բնորոշվում են հետևյալ գծերով՝
* նպատակների վճռականություն,
* մեծ տարածական շրջանակ,
* բարձր մանյովրություն,
* դինամիկություն։

Մարտական գործողությունների կազմակերպման որակը սպառազինության և ռազմական տեխնիկայի մարտական հատկությունների հետ զուգորդված որոշում են մարտական գործողությունների արդյունավետությունը։

## Հակահրդեհային պաշտպանությունում
Մարտական գործողությունները Կանոնադրության կողմից նախատեսված ուժերի և միջոցների կազմակերպված կիրառումն է հիմնական մարտական խնդիրներն իրականացնելու համար։

## Ծանոթագրություններ

## Գրականություն
* А — Бюро военных комиссаров / [под общ. ред. А. А. Гречко]. — М. : Военное изд-во М-ва обороны СССР, 1976. — 637 с. — (Советская военная энциклопедия : [в 8 т.] ; 1976—1980, т. 1).;
* Военный энциклопедический словарь (ВЭС). — М: Воениздат, 1984. — 863 с. с иллюстрациями (ил.), 30 листов (ил.)

Կատեգորիա:Ռազմարվեստ
Կատեգորիա:Ռազմական գործողություններ
Սան Միգելի ամրոց (Ալմունիեկար)

**Սան Միգելի ամրոց** (), պաշտպանական կառույց Իսպանիայի հարավում՝ Անդալուզիա ինքնավար համայնքի Գրանադա պրովինցիայի Ալմունյեկար քաղաքում։ Տեղակայված է քաղաքի հին պարիսպների ներսում՝ Սան Միգել Սերո լեռան վրա։

1993 թվականի հունիսի 22-ին Սան Միգելի ամրոցը հայտարարվել է մշակութային հուշարձան և ստացել է RI-51-0007730 գրանցման համարը։

## Պատմություն
Ներկայիս ամրոցի տարածքում առաջին ամրաշինությունները կառուցվել են մ.թ.ա. 1-ին դարում փյունիկեցիների ու հին հռոմեացիների կողմից։ Սակայն միայն Իսպանիայի՝ մավրերի տիրապետության տակ գտնվելու ընթացքում (8-րդ դար) է Ալմունյեկարի բերդը դարձել անառիկ ամրոց, որ ունեցել է 40 աշտարակներ ու երեք մեծ դարպասներ։ Մավրերը քաղաքում կառուցել են բազմաթիվ տներ ու ճանապարհներ, զարգացրել են ձկնորսությունը և նրանց շնորհիվ քաղաքում տարածվել է եղեգի մշակումը։ Ալմունյեկարի ամրոցը նրանք դարձրել են իրենց հենարանն այդ տարածաշրջանում, իսկ Գրանադայում Նասրիդների իշխանության ժամանակ (13-րդ դար) ամրոցն օգտագործվել է որպես ծովափնյա նստավայր։ 1489 թվականին ամրոցը գրավվել է քրիստոնյաների կողմից. արաբների պարտության ու Ալմունյեկարի հանձնման առթիվ խաչ է տեղադրվել Պենյոն դել Սանտո լեռան վրա՝ հին նավահանգստի մուտքի մոտ։ Քրիստոնյաները վերակառուցել են Ալմունյեկարի ամրոցը, ամրացրել այն ու կոչել Միքայել հրեշտակապետի պատվին։
մինի|ձախից
19-րդ դարի սկզբին բրիտանական զորքերը, փորձելով ազատագրելով Ալմունյեկար քաղաքը նապոլեոնյան բանակից, գնդակոծել են քաղաքն ու Սան Միգելի ամրոցը՝ հասցնելով մեծ վնաս և ավերելով ամրոցի ներքին բազմաթիվ շինություններ։ Այն բանից հետ, երբ ֆրանսիացիները հանձնվել են, բրիտանացիերը ցանկացել են ամբողջովին ավերել ամրոցը, սակայն դա նրանց չի հաջողվել, քանի որ մինչ այդ նրանց բերած վառոդը թրջվել էր։ Սակայն դրանից հետո Սան Միգելի ամրոցն այլևս ռազմական նպատակներով չի օգտագործվել։ 1830 թվականին՝ Ալմունյեկարում խոլերայի համաճարակից հետո, ամրոցում տեղավորվել է քաղաքային գերեզմանատունը, որ գործել է մինչև 1986 թվականը։ Հետագայում ամրոցում անցկացվել են վերակառուցման աշխատանքներ։

Ներկայում պահպանվել են լայն խրամն ու Կաստիլո դե Սան Միգել ախով կամուրջը, ինչպես նաև հրակնատներ ունեցող ատամնաշարավոր պատերը։ Իսկ ներսում կառուցված գլխավոր աշտարակը՝ դոնժոնը, քանդվել է։ Ամրոցի ներսում՝ 18-րդ դարում նեոկլասիցիզմի ոճով կառուցված տաղվարում, գործում է ոչ մեծ թանգարան, որտեղ ցուցադրվում են հնագիտական իրեր, օրինակ՝ թնդանոթներ։

## Ծանոթագրություններ

Կատեգորիա:Իսպանիայի ամրոցներ
Անդամահատման դանակ

մինի|Անդամահատման մեծ դանակ
**Անդամահատման դանակ**, վիրահատական գործիքներ, որոնք օգտագործվում են վերջույթների ծայրահատման և դիահերձման ժամանակ։

## Նկարագրություն
Անդամահատման դանակը կազմված է մեծ, հաճախ հաստ բռնակից, լայն վզիկից, երկար շեղբից և ուղղահայաց կտրող եզրից։ Շեղբի լայնությունը մեծ չէ դանակի երկարության համեմատ։ Ինչպես նաև անդամահատման դանակը ակոսիկ, որը տեղակայված է շեղբի երկայնքով։

Ըստ չափսերի դանակները բաժանվում են՝
* անդամահատման փոքր դանակներ՝ 11-13 սմ երկարությամբ
* անդամահատման միջին դանակներ՝ 14-15 սմ երկարությամբ
* անդամահատման մեծ դանակներ՝ 16-22 սմ երկարությամբ։

## Ծանոթագրություններ

Կատեգորիա:Վիրաբուժություն
Կատեգորիա:Բժշկական եզրեր
Էնդի Գոլդզուորթի

**Էնդի Գոլդզուորթի** (, ), անգլիացի քանդակագործ, լուսանկարիչ և նկարիչ։ Ապրում է Շոտլանդիայում, ստեղծում է քանդակներ և ինստալացիաներ բնության մեջ, բնական նյութերով։

## Կենսագրություն
thumb|Քանդակներից մեկը Թագավորական բուսաբանական այգում, Էդինբուրգ
Էնդի Գոլդզուորթին ծնվել է 1956 թվականի հուլիսի 26-ն Չեշիրում, մեծացել է Հերոգեյթի Լիդսում՝ անտառին կից ագարակում։ 13 տարեկանից աշխատել է գյուղական տնտեսությունում։ Արդեն այն ժամանակ նա փորձեր է արել համատեղել իր աշխատանքները արվեստի հետ՝ Սովորել է Բրեդֆորդի Արվեստի դպրոցում () և Փրեսթոնի Պոլիտեխնիկական քոլեջում (1975—1978)  (այժմ University of Central Lancashire)։ Ուսման ավարտից հետո ապրել է Յորքշիրում, Լանկաշիրում և Քամբրիայում։ 1985 թվականին տեղափոխվել է Շկոցիա։ ԱՄՆ Կորնելի համալսարանի պրոֆեսոր է։ 2001 թվականին ռեժիսոր Թոմաս Ռիդելշայմերը Գոլդզուորթիի մասին վավերագրական կինոնկար է նկարահանել՝ «Գետեր և մակընթացություններ» ()։

## Ստեղծագործություն
Էնդի Գոլդզուորթին լենդ-արտի նկարիչների նոր սերնդին է պատկանում։ Նա համարվում է ժամանակակից Քարերի հավասարակշռման արվեստի հիմնադիրը։ Օգտագործելով բնական և գտած իրեր նա ստեղծում է և՛ մշտական, և՛ ժամանակավոր քանդակներ և ինստալացիաներ։ Իր աշխատանքները նա սովորաբար լուսանկարում է։

Էնդի Գոլդզուորթիի նպատակը արվեստի և բնական միջավայրի, նրա կապը բնության հետ ուսումնասիրելն է։ Ավելի վաղ նման կոնցեպտուալ արվեստով զբաղվել են Ռիչարդ Լոնգը և Յացեկ Տիլիցկին։

Իր ինստալացիաները ստեղծելու համար Գոլդզուորթին օգտագործում է տերևներ, ճյուղեր, մամուռ, ծաղիկներ, սառույց, ձյուն և այլն։ Նա կարծում է, որ պետք է խիզախ լինել, ծաղիկներից և տերևներից արվեստ ստեղծելու համար։ Իր փխրուն աշխատանքները Գոլդզուորթին ստեղծում է ձեռքերով, առանց գործիքների, հաճախ օգտագործելով ատամները կամ այ գտած իրեր։ Որոշ ստեղծագործությունների համար, ինչպիսին են՝ «Կտուր», «Քարե գետ», Լուսնի լուսով արահետ» և «Կրային քարեր» գործերը, նա օգտագործել է մեքենաներ։

## Մրցանակներ
*1979 – North West Arts Award
*1980 – Yorkshire Arts Award
*1981 – Northern Arts Award
*1982 – Northern Arts Award
*1986 – Northern Arts Bursary
*1987 – Scottish Arts Council Award
*1989 – Northern Electricity Arts Award
*2000 – Բրիտանակ Կայսրության շքանշանի սպա ()

## Երկեր
*
*
*
*
* Republished as 
*
*
*
*
*
*
*
*
*
*
*
*
*
*

## Ծանոթագրություններ

## Արտաքին հղումներ
* Andy Goldsworthy By Andy Goldsworthy. 1990. ISBN 0810933519.
* Andy Goldsworthy By William Malpas. 2007. ISBN 1861710569.
* British sculptors of the twentieth century By Alan Windsor. 2002. ISBN 1859284566.

Կատեգորիա:20-րդ դարի քանդակագործներ
Կատեգորիա:Շոտլանդացի քանդակագործներ
Կատեգորիա:Անգլիացի քանդակագործներ
Կատեգորիա:Անգլիացի լուսանկարիչներ
Կատեգորիա:Անգլիացի նկարիչներ
Կատեգորիա:Անգլիացի արվեստագետներ
Հիանալի փեսացուն

**Հիանալի փեսացուն** (), թուրքական հեռուստասերիալ, որը ցուցադրվել է Star TV-ի եթերում։ Հեռուստասերիալը ցուցադրվել է 2016 թվականի հունիսի 21-ից մինչև 2016 թվականի օգոստոսի 23-ը։ Սերիալի ռեժիսորը Ռաշիդ Չելիքգեզերն է, իսկ պրոդյուսերը՝ Օսման Սընավը։ Գլխավոր դերերում հանդես են գալիս Բուրջու Օզբերկը, Ալի Էրսան Դուրուն, Էրհան Յազըջըօղլուն։

## Սյուժե
Մելիքեն Գերմանիայում բնակվող էմիգրանտների դուստր է, ով ապրում և աշխատում է Ստամբուլում։ Որպեսզի շարունակի ապրել Ստամբուլ, նա ընտանիքին ստում է՝ ասելով, թե պատրաստվում է նշանվել պլաստիկ վիրաբույժ Մուրատի հետ։ Նրա ընտանիքը կարծում է, թե Մելիքեն հայտնի լրագրող է։ Իրականում աղջիկը անհաջողակ է, մի կերպ ապրում է, իսկ լրագրության փոխարեն իրականում զբաղվում է հորոսկոպներ գրելով։ Իսկ ամենավատն այն է, որ Մելիքեն, ում որ ներկայացնում է որպես իր փեսացու, իրականում իր տնօրենի փեսացուն է։ Մի օր Մելիքեն իմանում է մի գաղտնիք, որը ամբողջովին փոխում է նրա կյանքը։

## Սերիաների քանակ

## Ծանոթագրություններ

Կատեգորիա:Թուրքական հեռուստասերիալներ
Կիասմա

**Կիասմայի ժամանակակից արվեստի թանգարան** (, Կիասմայի վիզուալ մշակույթի կենտրոն),  Ֆինլանդիայի և Հելսինկիի ամենից այցելվող թանգարաններից մեկը։

## Պատմություն
Ատենեումի գեղարվեստական թանգարանի, Սինեբրուհովի գեղարվեստական թանգարանի և Ֆինլանդիայի կենտրոնական գեղարվեստական արխիվի հետ միասին ընդգրկված է Ֆինլանդիայի ազգային պատկերասրահի կազմում։

Թանգարանի ֆոնդում է պահվում ժամանակակից արվեստի շուրջ 4 հազար ցուցանմուշ։ Հավաքածուի ցուցանմուշները թարմացվում են ամեն տարի, 4-րդ և 5-րդ հարկերի ժամանակավոր ցուցահանդեսները փոխվում են 3-4 անգամ։

## Անվանում
«Կիսամա» բառը ձևավորվել է հին հունարեն «հիասմա» բառից, որը նշանակում է տեսողական նյարդերի մասնակի հատման վայր։ Խաչաձև գաղափարը տեսանելի է նաև շինության հենց տեսքից, որտեղ ուղիղ և շրջանաձև հատվածները շարժվում են միմյանց ընդառաջ։

## Ճարտարապետություն
Կառույցը նախագծվել է ամերիկացի ճարտարապետ Սթիվեն Հոլի կողմից, որը հայտնի է իր օրիգինալ ճարտարապետությամբ։ Տանիքը ծածկված է ցինկով, տիտանով և պղնձով, պատերը զարդարված են կարմիր արույրով և ապակիով։

Շենքը նախագծվել է 40 տարի։ Հանրության համար բաց է 1998 թվականի գարնանից։

## Տեղադրություն
Թանգարանը գտնվում է Հելսինկիի կենտրոնում, Մաններհեյմինաուկիո հրապարակում, մարշալ Մաններգեյմի հուշարձանի կողքին։

Մինչ թանգարանը գնում է 4 համարի տրամվայրը և 5 համարի ավտոբուսը։ Մոտակա մետրոյի կայարանը Ռաուտատիենտորին է։

Թանգարանը բաց է  չորեքշաբթի և ուրբաթ օրերին, ժամը 10:00-23:00-ն, իսկ երեքշաբթի և ազատ օրերին՝ 10:00-17:00-ն։ Ազատ օր է երկուշաբթին։

## Ղեկավարությունը
* Պիրկո Սիիտարի (2010 - մարտի 31, 2015),
* Լեևի Հաապալա (2015 թվականի հունիսի 1-ից)։

## Պատկերասրահ

File:Helsinki Kiasma original.jpg|Թանգարանի արտաքին տեսք
File:Juhannus-helsinki-2007-133.jpg|Թանգարանը երեկոյան
File:Kiasma.jpg|Մուտք
File:Visit-suomi-2009-05-by-RalfR-250.jpg|Թանգարանի սրճարանը

image:Kiasma entrance hy.jpg |Թանգարանի ներքին հարդարանք


## Տես նաև
* Ֆինլանդիայի հրետանու թանգարան
* Ett Hem-ի տուն-թանգարան

## Ծանոթագրություններ

## Արտաքին հղումներ
* Պաշտոնական կայք 
* Կիասմա թանգարանի մասին տեղեկատվություն Ֆինլանդիայի արտաքին գործերի նախարարության կայքում 
* You Tube — Էքսկուրսիա Կիասմայի թանգարանով 

Կատեգորիա:1990 հիմնադրումներ Ֆինլանդիայում
Կատեգորիա:1990 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Հելսինկի
Կատեգորիա:Ֆինլանդիայի թանգարաններ
Խաղաղության միջազգային օր

**Խաղաղության միջազգային օր**, ոչ պաշտոնական անվանումը՝ **աշխարհի խաղաղության օր**, (ՄԱԿ-ի պաշտոնական լեզուներով՝ անգլերեն՝ International Day of Peace, ռուսերեն՝ Международный день мира, իսպաներեն՝ Día Internacional de la Paz, արաբերեն՝ اليوم العالمي للسلام, չինարեն՝ 国际和平日, ֆրանսերեն՝ Journée internationale de la paix) ամենամյա տոն, որը նշվում է սեպտեմբերի 21-ին և նվիրված է աշխարհում խաղաղությանը՝ աշխարհում պատերազմի և բռնության բացառմանը։ Տոնն առաջին անգամ նշել են 1982 թվականին և այն մինչև օրս շարունակվում է նշվել շատ ազգերի, քաղաքական և ռազմական խմբերի ու այլ մարդկանց կողմից։ 2013 թվականին առաջին անգամ ՄԱԿ-ի գլխավոր քարտուղարը օրվա գլխավոր նպատակը ընդունեց «խաղաղասիրական կրթությունը»։

Այս օրը տոնելու համար, ՄԱԿ-ը խփում է իր՝ Նյու Յորքում գտնվող կենտրոնակայանի խաղաղության զանգը։ Զանգը պատրաստված է աշխարհի բոլոր աշխարհամասերի (բացի Աֆրիկայի) երեխաների նվիրաբերած մետաղադրամներից, այն նվիրել է Ճապոնիայի Միավորված ազգերի միությունը՝ որպես «պատերազմի մարդկային կորուստները հիշելու» խորհրդանիշ։ Զանգի վրա կա գրություն՝ «Երկար կյանք աշխարհում բացարձակ խաղաղությանը»։

Օրը նշելու որոշումն ընդունվել է ՄԱԿ-ի գլխավոր ասամբլեայի 1981 թվականի նոյեմբերի 30-ի № A/RES/36/67 որոշմամբ։ Սկզբում որոշվել էր տոնը նշել սեպտեմբերի երրորդ երեքշաբթի օրը, բայց հետագայում՝ ՄԱԿ-ի գլխավոր ասամբլեայի 55-րդ նստաշրջանում՝ 2001 թվականի սեպտեմբերի 28-ին տոնը ամրագրվեց սեպտեմբերի 21-ին (որոշում  № A/RES/55/282):

## Օրվա թեմա
*2018 թվական - «Խաղաղության իրավունք` Մարդու իրավունքների համընդհանուր հռչակագիր - 70»
*2017 թվական - «Հարգանք, անվտանգություն և արժանապատվություն բոլորի համար» 
*2016 թվական - «Կայուն զարգացման նպատակները խաղաղության բաղադրիչ տարրերն են»
*2015 թվական - «Խաղաղության համար համագործակցումը յուրաքանչյուրի արժանավոր գործն է»
*2014 թվական - «Ժողովուրդների խաղաղության իրավունք»
*2013 թվական - «Խաղաղասիրական կրթություն»
*2012 թվական - «Կայուն խաղաղություն՝ կայուն ապագայի համար»
*2011 թվական - «Խաղաղություն և դեմոկրատիա, ասա քո կարծիքը»
*2010 թվական - «Երիտասարդությունը խաղաղության և խաղաղության զարգացման համար»
*2009 թվական - «Ապառազմականացում և զենքի տարածման կանխում»
*2008 թվական - «Մարդու իրավունքներ և խաղաղության պահպանում»
*2007 թվական - «Խաղաղությունը ՄԱԿ-ի գլխավոր կոչումն է»

## Ծանոթագրություններ

Կատեգորիա:ՄԱԿ
Կատեգորիա:ՄԱԿ-ի միջազգային օրեր
Մալթայում Հունաստանի դեսպանություն

**Մալթայում Հունաստանի դեսպանություն** (, ), Հունաստանի Հանրապետության դիվանագիտական ներկայացուցչությունը Մալթայում։

Մալթայում Հունաստանի դեսպանատունը գտնվում է մայրաքաղաք Վալետայի Ֆոնդգալանդ փողոցում։ Ներկայումս Մալթայում Հունաստանի դեսպանի պաշտոնը զբաղեցնում է Քրիսուլա Կարիկոպուլուն։

Հունաստանի Կորֆու, Պիրեյ և Սալոնիկ քաղաքներում գործում է նաև Մալթայի պատվավոր հյուպատոսություն։

## Աղբյուրներ
*Վալետայում Հունաստանի դեսպանատուն

Կատեգորիա:Դեսպանատներ Մալթայում
Կատեգորիա:Հունաստանի արտաքին հարաբերություններ
Փողոց Դելֆտում

**Փողոց Դելֆտում** (), հոլանդացի նկարիչ Յան Վերմեերի յուղանկարներից է նկարված 1657-1658 թվականներին։ 
Այն իր չափսերով բավականին փոքր է։ Պատկերում է Դելֆտ համայնքի խաղաղ փողոցներից մեկը։ Ձախ կողմում գտնվող պատուհանի ներքևի հատվածում Վերմեերը թողել է իր ստորագրությունը գրելով "I V MEER": Կտավը գտնվում է Ամստերդամի Պետական թանգարանում։

## Կտավը
Իր չափսերով բավականին փոքր կտավը՝ 54.3սմ 44սմ, համարվում է Վերմեերի կարևոր աշխատանքներից մեկը։ Այն պատկերում է իր հայրենի Դելֆտի փողոցներից մեկը։ 
Փողոցի տների քարերը պատկերված են վառ գույնով, որը նրանց տալիս է որոշակի պարզություն և շոշափելիություն։ Նկարում օգտագործված ուղիղի անկյունները պատկերին տալիս են կենսունակություն։ 
## Ծանոթագրություններ

## Արտաքին հղումներ
* Location of Vermeer's ''The Little Street''

Կատեգորիա:1658 նկարներ
Կատեգորիա:Յան Վերմեերի նկարներ
Կատեգորիա:Ամստերդամի պետական թանգարանի նկարներ
Կատեգորիա:Նիդերլանդների արվեստ
Հույն-իրանական հարաբերություններ

**Հույն-իրանական հարաբերություններ** (, ), դիվանագիտական հարաբերությունները Իրանի Իսլամական Հանրապետության և Հունաստանի Հանրապետության միջև։

Երկու երկրների համագործակցությունը ունի հազարամյակների պատմություն։ Նրանց միավորում է պատմական և մշակութային կապերը։

Ներկայումս Աթենքում գործում է Իրանի, իսկ Թեհրանում՝ Հունաստանի Հանրապետության դեսպանատներ։

## Պատմություն
Երկու երկրների միջև հարաբերությունները հաստատվել են դեռևս մ.թ.ա. 432 թվականին, երբ Աթենքի պատվիրակությունը այց է կատարել Պարսկաստան։

Պարսից թագավոր Քսերքսեսի հրահրմամբ բռնկված հույն-պարսկական պատերազմները պատճառ են դարձել երկու ժողովուրդների միջև դարավոր թշնամանքի առաջացման։ Հույն-պարսկական պատերազմներից հետո երկու երկրների միջև կնքվել է հաշտության պայմանագիր։

Հին պատմության ընթացքում, երբ Աքեմենյան տերության վերահսկողությունը տարածվում էր Թուրքիայի ներկայիս տարածքի վրա՝ Հունաստանի և Պարսկաստանի միջև գտնվում էր ցամաքայիս և ծովային սահման։

Դա է պատճառը, որ շատ հաճախ Եգեյան ծովում բախվում են հունական և պարսկական նավատորմերը։

Հունաստանի և Պարսկաստանի ցամաքային սահմանը Փոքր Ասիայում կազմել է մոտ 75-90 կմ։ Կնքված խաղաղության պայմանագրով Հունաստանը պաշտոնապես ճանաչում էր Աքեմենյան վերահսկողությունը փոքրասիական հունական մի շարք քաղաքների վրա։

Սակայն այսուամենայնիվ երկու երկրների միջև հարաբերությունները պատմության ընթացքում բարելավվել են։ ՀունաստանըԻրանի Իսլամական Հանրապետության դեմ  Հյուսիսատլանտյան դաշինքի և Եվրոպական Միության պատժամիջոցների սանկցիայի անդամ է։

## Ծանոթագրություններ

Կատեգորիա:Իրանի երկկողմ հարաբերություններ
Կատեգորիա:Հունաստանի երկկողմ հարաբերություններ
Սան Ֆելիպեի ամրոց (Լոս Էսկուլյոս)

**Սան Ֆելիպեի ամրոց** (), ամուր ափամերձ բաստիոն՝ տեղակայված Իսպանիայի Անդալուզիա նահանգի Ալմերիայի մարզի Նիխար մունիցիպալիտետի Լոս Էսկուլյոս քաղաքի Էսպարտո բարձունքում (ծածկագիր՝ AL-CAS-153)՝ Կաբո դե Գատա ազգային զբոսայգու ներսում (Parque Natural de Cabo de Gata), ծովի մակարդակից 8 մետր բարձրության վրա։

## Պատմություն
Ամրոցը կառուցվել է 1771 թվականին, Իսպանիայի թագավոր Կարլ III-ի օրոք՝ որպես ափամերձ պաշտպանական համակարգ։ Վերականգնվել է 1991 թվականին, մուտքն ազատ է, գտնվում է բարեկարգ վիճակում։ Գտնվում է Անդալուզիայի տարածաշրջանային կառավարման ենթակայության ներքո։
thumb|center|Սան Ֆելիպեի ամրոցի բակը

## Պահպանում
1993 թվականի հունիսի 22-ից կառույցն ընդգրկվել է Իսպանիայի մշակութային ժառանգությունների ցանկում (): Համաձայն 1949 թվականի ապրիլի 22-ի պաշտպանության ընդհանուր հռչակագրի և 1985 թվականի հունիսի 25-ի/Օրենք 16-ի՝ (BOE N 155, հունիսի 29, 1985) ընդգրկված է Իսպանիայի պատմական ժառանգությունների ցանկում։ Անդալուզիայի տարածաշրջանային կառավարումը հատուկ ճանաչում է շնորհել Անդալուզիայի տարածաշրջանի ամրոցներին 1993 թվականին։

## Պատկերասրահ

Parque Natural Cabo de Gata2.jpg
Castillo San Felipe06.jpg
Castillo de San Felipe (Los Escullos) 02.JPG
Castillo de San Felipe (Los Escullos) 03.JPG


## Ծանոթագրություններ

## Գրականություն
* Varios autores. “Castillos de España (volumen I)”, Editorial Everest, S.A., León, 1997, pág. 63.

## Արտաքին հղումներ
* Castillosnet

Կատեգորիա:Անդալուսիայի ամրոցներ
Կատեգորիա:Նիխար
Բոյմանս վան Բյոնինգենի թանգարան

**Բոյմանս վան Բյոնինգենի թանգարան** (), գեղարվեստի թանգարան Ռոտերդամում, Նիդերլանդներում ամենախոշորներից մեկը։

## Պատմություն
Թանգարանը հիմնադրվել է 1847 թվականին Ռոտերդամին կտակված մասնավոր հավաքածուի հիման վրա։ Թանգարանն ուներ «Բոյմանսի թանգարան» անվանումը։ 1958 թվականին հավաքածուն լրացվեց ձեռնարկատիրոջ հավաքածուի ցուցանմուշներով, թանգարանն ստացավ ժամանակակից անվանում։

1935 թվականին հոլանդացի ճարտարապետի կողմից կառուցվել էր Բոյմանսի թանգարանի շենքը, իսկ 1972 թվականին այն մեծացվեց։

## Հավաքածու
Թանգարանի հավաքածուի մեջ գտնվում են եվրոպական վարպետների գեղանկարները, քանդակները, գրաֆիկական աշխատանքները, դեկորատիվ -կիրառական արվեստի գործերը 15-րդ դարից մինչև մեր օրերը։

Թանգարանի հավաքածուի մեջ ներկայացված են Իերոնիմա Բոսխի, Պիտեր ավագ Բրեյգելի, Ռեբրանդի, Ֆրանս Հալսի, Յան վան Էյքի, Ռուբենսի, Վինսենթ վան Գոգի, Սալվադոր Դալիի, Ռենե Մագրիտի և այլ հայտնի նկարիչների կտավները։

Նախապատերազմյան տարիներին թանգարանը տխրահռչակ համբավ ուներ` կապված «հին վարպետների» անվան տակ ձեռք բերվածանհավատալի մեծ գումարների հետ։

Թանգարանում պահվում է զգալի թվով յուրահատուկ փորագրություններ, օֆորտներ (նրանց մեջ Յանա դե Բրայի «Շախմատիստը» օֆորտը)։



WLANL - thedogg - Toren van Babel, Bruegel (circa 1565).jpg|Պիտեր ավագ Բրեյգել, Բաբելոնյան փոքր աշտարակ, 1563
Rembrandt Harmensz. van Rijn 105.jpg|Ռեմբրանդ, Տիտուսը նստարանի հետևից, 1655
Boschverloren.png|Բոսխ, Անառակ որդին, 1658
Peter Paul Rubens 165.jpg|Ռուբենս, Կնոջ դիմանկար, 1640
Pieter de Hooch - The Empty Glass.jpg|Պիտեր դե Խոխ, Դատարկ գավաթ, 1652
Willem Claesz. Heda 004.jpg|Խեդա, Նատյուրմորտ, 1634
Alfred Sisley 047.jpg|Սիսլեյ, Մրգատու այգին գարնանը, 1881
Claude Monet 029.jpg|Կլոդ Մոնե, Ձկնորսի տունը, 1882
Vincent Willem van Gogh 087.jpg|Վինսենթ Վան Գոգ, Արման Ռուլենի դիմանկարը, 1888



## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Նիդերլանդների թանգարաններ
Կատեգորիա:1849 հիմնադրված թանգարաններ
Կատեգորիա:1841 հիմնադրումներ Նիդերլանդներում
Կատեգորիա:Ռոտերդամ
Հենդրիկ Գոլցիուս

**Հենդրիկ Գոլցիուս** (, ), նիդերլանդացի նկարիչ, մաներիզմի ներկայացուցիչ։

## Կենսագրություն
Մանուկ հասակում ընկել է վառվող ածուխների վրա, վնասել է ձեռքը։ Հետագայում իր խեղված ձեռքի մի քանի հիասքանչ գրաֆիկական էտյուդներ է արել։ Ապակենախշի արվեստ է սովորել հոր մոտ, ավելի ուշ Լամբերտ Լոմբարդի մոտ։ 1575 թվականից սկսած փորագրանկարչություն է սովորել Հարլեմում։ 21 տարեկան հասակում ամուսնացել է իրենից մեծ, բայց հարուստ այրու հետ, ինչը նրան նյութական ինքնուրույնություն է տվել։ 1590 թվականին փախել է կնոջից, ճանապարհորդել Գերմանիայում և Իտալիայում, որտեղ իր համար բացահայտել է Ռաֆայելին, բայց առավելապես ազդվել է Միքելանջելոյի գործերից։ Նկարել է Ջամբոլոնիի դիմանկարը (1591)։

1600 թվականից գլխավորել է Հարլեմի գեղանկարի ակադեմիան։ Այս ժամանակից սկսել երփնագրով զբաղվել։ Չնայած ուշ է սկսել գույնով նկարել, բայց թողել է հիասքանչ աշխատանքներ (*Դանայուհին*, 1603, և այլ)։ Իր ժամանակակիցներին հայտնի էր, որպես մեծահմուտ փորագրանկարիչ։ Ուրիշ աշխատանքների հետ մեկտեղ նա փորագրանկարել է նաև այդ ժամանակվա հայտնի նկարիչների՝ Կորնելիս Հարլեմացու, Բարտոլոմեուս Շպրանգերի և ուրիշների գործերը։

Հենդրիկ Գոլցիուսը մահացել է 1617 թվականի հունվարի 1-ին Հարլեմում։

## Պատկերասրահ

File:Horatius Cocles.jpg|
File:Goltzius Ikarus.jpg|
File:Hendrick Goltzius - Farnese Hercules - Google Art Project.jpg|
File:Hendrick Goltzius, Dutch (active Haarlem) - Sine Cerere et Libero friget Venus (Without Ceres and Bacchus, Venus Would Freeze) - Google Art Project.jpg|
File:Hendrick Goltzius - Portrait of the Haarlem Shell Collector Jan Govertsen van der Aer - Google Art Project.jpg| 
File:'Jupiter and Antiope', oil on canvas painting by Hendrick Goltzius.Jpg|
File:The Fall of Man-1616-Hendrik Goltzius.jpg|
File:Hercules Killing Cacus by Hendrick Goltzius, Honolulu Museum of Art.JPG|
Hendrick Goltzius. War and peace.jpg|«Պատերազմ և խաղաղություն», ՀԱՊ


## Հավաքածուներ
* Museum Boijmans Van Beuningen, Rotterdam
* Rijksmuseum Amsterdam
* Blanton Museum of Art, Austin

## Գրականություն
* Hendrick Goltzius (1558—1617): drawings, prints and paintings. Zwolle: Waanders; Amsterdam: Rijksmuseum; New York: Metropolitan Museum of Art; Toledo (Ohio): Museum of Art, 2003
* 
*

## Ծանոթագրություններ

## Արտաքին հղումներ
* Works and literature on Hendrick Goltzius
* Goltzius engravings from the De Verda collection
* Colección de Verda
* A Hyatt Mayor, *Prints and People*, Metropolitan Museum of Art/Princeton, 1971, ISBN 0-691-00326-2
* Marjorie B. Cohn, 'An Interpretation of Four Woodcut Landscape by Hendrick Goltzius,'Print Quarterly, XXXI, June 2014, pp.&nbsp;144–155.

Կատեգորիա:Բարոկկո ոճի նկարիչներ
Կատեգորիա:Հոլանդացի նկարիչներ
Կատեգորիա:Հոլանդացի փորագրիչներ
Գերդա Քրիստիան

**Գերդա Քրիստիան** (, ի ծնե՝ Գերդա Դարանովսկի (); ), Երկրորդ համաշխարհային պատերազմի ընթացքում եղել է Ադոլֆ Հիտլերի անձնական քարտուղարուհին։ Գերդան այն քչերից էր, որոնք կարողացան ողջ դուրս գալ ֆյուրերբունկերից և ապրել մինչև խոր ծերություն։

## Կենսագրություն
Գերդան սկսել է աշխատել Հիտլերի մոտ 1937 թվականց, երբ նրա երկու քարտուղարուհիները՝ Յոհաննա Վոլֆը և Քրիստա Շրյոդորը այլևս չէին կարողանում աշխատել մեծ քանակով կուտակված փաստաթղթերի հետ։

## Երկրորդ համաշխարհային պատերազմ
1943 թվականի փետրվարին նա ամուսնացել է լյուֆտվաֆե սպա Էրհարդ Քրիստիանի հետ, ինչը պատճառ դարձավ Հիտլերի գրասենյակից հեռանալուն։ Նրան փոխարինեց Տրադուլ Յունգեն, սակայն մի քանի ամսից Քրիստիանը վերադարձավ աշխատանքի։ 1945 թվականի մայիսի 1-ին Հիտլերի մոտիկ շրջապատի հետ փորձել է լքել շրջափակված Բեռլինը։ Խումբը թաքնվել է Բեռլինի քանդված շենքի նկուղում, սակայն մայիսի 2-ին նրանց բռնել են խորհրդային զորքերը։

## Երկրորդ համաշխարհային պատերազմից հետո
Պատերազմից հետո Գերդան տեղափոխվեց Դյուսելդորֆ, որտեղ աշխատում էր հյուրանոցում։ Ընկերական կապ էր պահում Վերներ Նաումանի հետ (նեոնացիստական կազմակերպության ղեկավար)։ Մահացել է 1997 թվականին քաղցկեղից։

## Կինեմատոգրաֆիա
Գերդայի կերպարը օգտագործվել է շատ ֆիլմերում։
* Շեյլա Գիշ (1973) — անգլիական ֆիլմ (Hitler: The Last Ten Days):
* Միտցի Ռոջերս (1973) — անգլիական հեռուստաֆիլմ (The Death of Adolf Hitler):
* Բիրժիտ Մինիշմայր (2004) - Բունկեր — գերմանական ֆիլմ (Downfall \ Der Untergang):
* Ելենա Կազնաչեևա (2011) - հնդկական ֆիլմ «Gandhi to Hitler»:

## Ծանոթագրություններ

Կատեգորիա:Ադոլֆ Հիտլեր
Կատեգորիա:Քաղցկեղից մահացածներ
Ամերի ամրոց

**Ամերի ամրոց** (), գտնվում է Սան Լորենցո դե Կարդեսարում (Մալյորկա)` քաղաքապետարանի մոտ, որի տարածքը հայտարարվել է որպես հատուկ պահպանվող գոտի։

1993 թվականի նոյեմբերի 30-ին Իսպանիայի մշակույթի նախարարության կողմից Ամերի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008495 գրանցման համարի տակ։

Այն խորանարդաձև աշտարակ է, որը պատված է խրամով և ավազաքարե բլոկներով։ Գտնվում է 35 մետր բարձրության վրա։ Կառուցվել է 17-րդ դարի վերջին։
Այնտեղ բարձրանում են քարե պարույրաձև սանդուղքով։

## Պատկերասրահ



 Punta14.jpg|Մուտքը դեպի ամրոց
Castell de n'Amer 14.jpg|
Es Castell de Sa Punta de n'Amer Mallorca 2008 24.JPG|
Castell de n'Amer 04.jpg|Ինտերիեր
Castell_de_n%27Amer_09.jpg|Ամերի ամրոց


## Ծանոթագրություններ

Կատեգորիա:Իսպանիայի ամրոցներ